আজ হাজার হাজার রোহিঙ্গা বাংলাদেশ আর মিয়ানমারের সীমান্তের মাঝখানে ‘নো ম্যান্স ল্যান্ড’-এ বসে বাংলাদেশে ঢোকার অপেক্ষা করছে। কোনও সীমান্ত প্রহরীই এদের কোনও দেশে পা রাখতে দিচ্ছে না। তারা আজ আপাদমস্তক ব্রাত্য। আসলে মিয়ানমারের উচিত এদের ফিরিয়ে নেওয়া, নাগরিকত্ব দেওয়া, এদের শিক্ষা স্বাস্থ্য নিশ্চিত করা, উচিত এদের মানবাধিকার লংঘন না করা। কিন্তু তা যদি না করে মিয়ানমার, তবে জাতিসংঘ চাপ দিক, দাতা দেশগুলো চাপ দিক, বন্ধু দেশগুলো বলুক। তাতেও যদি কাজ না হয় তাহলে মিয়ানমারের সঙ্গে ব্যবসায়িক সম্পর্ক চুকিয়ে ফেলুক সবাই। আর কেউ না নিক, রোহিঙ্গাদের দায়িত্ব অন্তত প্রতিবেশী দেশগুলোকে আপাতত নিতে হবেই।